 CRNA GORA

 SKUPŠTINA OPŠTINE NIKŠIĆ

 Broj: 01-030 144/1

 Nikšić, 5.06.2025.godine

**Z A P I S N I K**

 Sa druge sjednice Skupštine opštine Nikšić, održane 3.6.2025.godine.

 Sjednica je održana u zgradi Skupštine opštine Nikšić, u sali I i počela je sa radom u 9.25 časova.

 Sjednicu je otvorila predsjednica Skupštine opštine Nikšić, Milica Lalatović Žižić.

 Na osnovu evidencione liste, predsjednica Skupštine je konstatovala da sjednici prisustvuje 38 odbornika od ukupno 41 odbornika i da postoji kvorum za rad i odlučivanje.

 Sjednici nijesu prisustvovali odbornici: Jovan Milić, Nikola Zirojević i Ivana Sarić.

 Pored odbornika, sjednici su prisustvovali: glavni administrator, starješine organa lokalne uprave i predstavnici medija iz Nikšića.

 Saglasno članu 69 Poslovnika o radu Skupštine opštine Nikšić, predsjednica Skupštine dala je na izjašnjenje Zapisnik sa prve sjednice Skupštine opštine Nikšić, održane 27.5. i 2.6.2025.godine. Prešlo se na usvajanje Zapisnika sa prve sjednice Skupštine opštine Nikšić, održane 27.5. i 2.6. 2025.godine, koji je odbornicima dostavljen uz saziv za sjednicu Skupštine, u elektronskoj formi.

 Primjedbi na Zapisnik nije bilo.

 Skupština je jednoglasno, sa 22 glasa „za“, bez glasova „protiv“ i bez „uzdržanih“ glasova, bez primjedbi, usvojila

Z a p i s n i k

sa prve sjednice Skupštine opštine

održane 27.5. i 2.6. 2025.godine

 Zatim, se saglasno članu 70 Poslovnika o radu Skupštine, prešlo na utvrđivanje dnevnog reda sjednice.

 Predsjednica Skupštine je podsjetila, da je sjednicu sazvala u skladu sa članom 60 Poslovnika o radu Skupštine opštine, zbog potrebe izbora predsjednika Opštine Nikšić.

 Predloga za izmjenu i dopunu dnevnog reda sjednice Skupštine nije bilo.

 Prešlo se na utvrđivanje dnevnog reda u cjelini.

 Skupština je sa 38 glasova „za“, bez glasova „protiv“ i bez „uzdržanih“ glasova, utvrdila sljedeći

D n e v n i r e d

 1. Izbor predsjednika Opštine Nikšić;

 2. Izbor Odbora za izbor i imenovanja.

I

 Izbor predsjednika Opštine Nikšić

 Predsjednica Skupštine, podsjetila je odbornike na odredbe čl. 38, 55, i 56 Zakona o lokalnoj samoupravii i čl. 35, 79 i 80 Statuta opštine Nikšić, kojima je propisan način i postupak izbora predsjednika Opštine.

 Informisala je odbornike, da je predsjednici Skupštine, neposredno prije početka sjednice Skupštine, dostavljen predlog 21 odbornika broj 01-030-143 od 2. 6. 2025. godine, da se za predsjednika Opštine izabere Marko Kovačević, dipl.pravnik, dosadašnji predsjednik. Uz predlog, dostavljena je i pisana izjava kandidata o prihvatanju kandidature.

 U ime predlagača, predlog za izbor predsjednika Opštine obrazložio je odbornik Radinko Krulanović.

 Pošto nije bilo drugih predloga za izbor predsjednika Opštine, predsjednica Skupštine je otvorila pretres o predlogu da se za predsjednika Opštine izabere Marko Kovačević.

 U pretresu je učestvovao odbornik mr Boris Muratović.

 Prešlo se na glasanje.

 Prozivku odbornika izvršila je, Ivana Šljukić sekretarka Skupštine.

 Konstatovano je da su odbornici: dr Vera Bulatović, Mitar Barać, dr Mirko Varajić, Radinko Krulanović, Zoran Čolaković, Anica Đurović, Zoran Tomić, Milutin Jovanović, dr Miodrag Čizmović, Marija Lalatović, Maksim Vučinić, Nemanja Lalić, Mirko Miličić, Vera Mijanović, dr Zoran Mrkić, prof. dr Uglješa Urošević, Radovan Dragnić, Marko Kovačević, Milica Lalatović Žižić, Nemanja Vuković, mr Anđela Vojinović, Vidak Krtolica, glasali sa 22 glasa ,,za“.

 Odbornici: mr Boris Muratović, Rajko Perović, Ivan Radojičić, Snežana Šurbatović, mr Marko Burić, Zoran Vukićević, Slobodanka Roganović, Aćim Dabović, Marko Gardašević, Kristina Šćepanović, Nikola Kovačević, Miodrag Dragan Nikolić, Violeta Vukosavljević, dr Aleksandar Mrvošević, Miodrag Đurović i Ana Jovanović, glasali sa 16 glasova ,,protiv“.

 Predsjednik Opštine Marko Kovačević, dao je i potpisao svečanu izjavu, pred Skupštinom, nakon čega se obratio odbornicima prigodnim govorom.

 Skupština je sa 22 glasa „za“, 16 glasova „protiv“ i bez „uzdržanih“ glasova, donijela

O D L U K U

o izboru predsjednika Opštine Nikšić

 Marko Kovačević, diplomirani pravnik, bira se za predsjednika Opštine Nikšić.

 Predsjednik Opštine bira se na vrijeme od četiri godine.

 Predsjednica Skupštine je konstatovala da je izborom za predsjednika Opštine, Marku Kovačeviću, prestao mandat odbornika u Skupštini opštine Nikšić.

II

Izbor Odbora za izbor i imenovanja

 Predsjednica Skupštine podsjetila je na odredbe Statuta opštine Nikšić, Odluke o obrazovanju radnih tijela Skupštine i Poslovnika o radu Skupštine opštine, koje se odnose na način i postupak imenovanja stalnih radnih tijela Skupštine.

 Podsjetila je odbornike da je, polazeći od broja osvojenih mandata u Skupštini i političkog dogovora, na osnovu dostavljenih predloga političkih partija koje imaju odbornike u Skupštini opštine da, u skladu sa brojem osvojenih mandata, saglasno članu 35 Poslovnika o radu Skupštine, podnijela i dostavila Skupštini Listu kandidata za predsjednika i članove Odbora za izbor i imenovanja.

 Pretresa nije bilo.

 Skupština je većinom glasova, sa 38 glasa "za", bez glasova "protiv" i bez "uzdržanih" glasova donijela

R J E Š E NJ E

o imenovanju Odbora za izbor i imenovanja u sastavu:

 1 Milutin Jovanović, predsjednik

 2. mr Anđela Vojinović,član

 3. prof.dr. Uglješa Urošević, član

 4. mr Boris Muratović, član i

 5. mr Marko Burić, član.

 Predsjednica Skupštine je čestitala predsjedniku i članovima Odbora za izbor i imenovanja i poželjela im uspjeh u radu.

 Pošto je Skupština završila rad po utvrđenom dnevnom redu, predsjednica Skupštine zaključila je sjednicu u 9.50 časova.

 Sastavni dio zapisnika je tonski snimak sjednice.

 Sekretarka Skupštine P r e d s j e d n i c a

 Ivana Šljukić,s.r. Milica Lalatović Žižić,s.r.